SIKU YA VIWANGO DUNIANI , TBS WATANGAZA KUFANYA MAKUBWA KWA JAMII
Channel: KONCEPT TV +
Date: 02/11/2022

KATIKA kusheherekea Siku ya Viwango Duniani, Shirika la Viwango Tanzania (TBS) limeandaa wiki mbili kwa ajili ya kuelimisha jamii kuhusu masuala mbalimbali ya viwango ikiwemo , faida zilizopo na umuhimu wa wadau kushiriki katika utayarishaji na uandaaji wa viwango .
 
Ameyasema hayo leo Novemba 2, 2022 Jijini Dar es Salaam, Mkurugenzi wa Uandaaji wa Viwango TBS, Bw.David Ndibalema wakati akitoa taarifa kwa waandishi wa habari kuelekea Kilele Cha Maadhimisho Siku ya Viwango Duniani Kwa mwaka 2022 nchini Tanzania.
 
Amesema wiki ya kwanza wataitumia vyombo vya Habari kwa kuelimisha jamii kuhusu masula ya viwango ikiwemo uandaaji wa viwango hivyo. Wiki inayofuata tarehe 14 Novemba 2022 kutakuwa na mkutano wa wadau mkoani Morogoro ambao unalenga kujadiliana kuhusu dhima au kauli mbiu ya mwaka huu “VIWANGO KWA MAENDELEO ENDELEVU ( SDGs)” na kuelezea namna wanavyoweza kushiriki kwenye mchakato wa uandaji wa Viwango na kuangalia mchango wa Viwango katika SDG na maisha ya kila siku ya Mtanzania.
 
“Tarehe 18 Novemba 2022 tutakuwa na mkutano wa wadau hapa Dar es Salaam, ambapo pia utahusu mjadala mpana na kutafakari kuhusu kauli mbiu ya mwaka huu lakini pia tutatumia fursa hiyo kuzindua rasmi mashindano ya insha Kwa mwaka 2022/2023 yenye lengo kubwa la umuhimu wa viwango katika shughuli mbalimbali za kiuchumi. Mashindano haya hufanyika kila mwaka na hushindanisha wanafunzi wa Vyuo Vikuu nchini”. Amesema
 
Aidha amewashukuru wataalamu mbalimbali na wadau ambao wamekuwa wakishiriki katika kuandaa viwango ambavyo vinaratibiwa na Shirika la Viwango Tanzania (TBS)
 
Pamoja na hayo ametoa wito kwa wadau wakiwemo wazalishaji wa bidhaa mbalimbali na wajasiriamali kuendelea kushiriki kwenye uandaaji viwango lakini pia kutumia viwango ambavyo vinaandaliwa ili tuweze kufikia malengo ya kuwa na ulimwengu uliobora kwa kuwa na maendeleo endelevu.
KWA HABARI ZA HIVI PUNDE ,KITAIFA,KIMATAIFA NA MICHEZO NA BURUDANI 
 𝗝𝗜𝗨𝗡𝗚𝗘  𝗞𝗔𝗧𝗜𝗞𝗔 𝗠𝗜𝗧𝗔𝗡𝗗𝗔𝗢 𝗬𝗘𝗧𝗨 𝗛𝗔𝗣𝗔 𝗖𝗛𝗜𝗡𝗜......

𝗜𝗡𝗦𝗧𝗔𝗚𝗥𝗔𝗠; 𝗵𝘁𝘁𝗽𝘀://𝘄𝘄𝘄.𝗶𝗻𝘀𝘁𝗮𝗴𝗿𝗮𝗺.𝗰𝗼𝗺/𝗸𝗼𝗻𝗰𝗲𝗽𝘁𝘁𝘃/

𝗧𝗪𝗜𝗧𝗧𝗘𝗥; 𝗵𝘁𝘁𝗽𝘀://𝘁𝘄𝗶𝘁𝘁𝗲𝗿.𝗰𝗼𝗺/𝗸𝗼𝗻𝗰𝗲𝗽𝘁_𝘁𝘃

𝗙𝗔𝗖𝗘𝗕𝗢𝗢𝗞 𝗣𝗔𝗚𝗘; 𝗵𝘁𝘁𝗽𝘀://𝘄𝘄𝘄.𝗳𝗮𝗰𝗲𝗯𝗼𝗼𝗸.𝗰𝗼𝗺/𝗼𝗳𝗳𝗶𝗰𝗶𝗮𝗹.𝗯𝗼𝗻𝗴𝗼𝗺𝗼𝘃𝗶𝗲𝘀


𝗬𝗢𝗨𝗧𝗨𝗕𝗘; 𝗵𝘁𝘁𝗽𝘀://𝘄𝘄𝘄.𝘆𝗼𝘂𝘁𝘂𝗯𝗲.𝗰𝗼𝗺/𝗞𝗢𝗡𝗖𝗘𝗣𝗧 𝗧𝗩+

𝗕𝗟𝗢𝗚; 𝗵𝘁𝘁𝗽𝘀://𝘄𝘄𝘄.𝗺𝘄𝗮𝗻𝗮𝗵𝗮𝗿𝗮𝗸𝗮𝘁𝗶𝗺𝘇𝗮𝗹𝗲𝗻𝗱𝗼.𝗰𝗼.𝘁𝘇